Virallinen lehti nro C 223 , 17/07/1998 s. 0142



KIRJALLINEN KYSYMYS P-0228/98 komissiolle esittäjä(t): Luciano Vecchi (PSE) (30. tammikuuta 1998) Aihe: Pohjois-Irakin kurdiväestön auttaminen Vuoden 1997 lopussa EY:n humanitaarisen avun toimisto ECHO keskeytti tukensa humanitaariselle toiminnalle kurdiväestön auttamiseksi Pohjois-Irakissa. Tällaisella päätöksellä on vakavia vaikutuksia kurdiyhteisöjen elinolosuhteisiin ja se estää alueella toimivia humanitaarisia järjestöjä jatkamasta humanitaarista avustustyötään ja jälleenrakentamishankkeitaan. Kysyn komissiolta: 1. Millä tavoin se on valmis tukemaan kansalaisjärjestöjen humanitaarisia, jälleenrakentamis- ja kehityshankkeita Pohjois-Irakissa? 2. Tietääkö se, että paikalliselle väestölle annettavan avun keskeyttäminen on mm. aiheuttanut muihin maihin suuntautuvan pakolaisvirran kiihtymisen siten, että esimerkiksi Euroopan unionin maihin on tulossa tuhansia pakolaisia. Komission jäsenen Emma Boninon komission puolesta antama vastaus (5. maaliskuuta 1998) Komission Pohjois-Irakin kurdiväestölle antamaa humanitaarista apua koskevien suunnitelmien osalta näyttää esiintyvän jonkin verran väärinkäsityksiä. Euroopan yhteisön humanitaarisen avun toimisto (ECHO) on vuodesta 1991 lähtien, jolloin kurdiväestön tilanne muuttui kriittiseksi, ollut tärkein humanitaarisen avun toimittaja Irakiin. Tämän avun määrä on tähän mennessä yhteensä 217,67 miljoonaa ecua. Humanitaarisen avun komitea myönsi 30. tammikuuta 1998 10 miljoonan ecun lisäavustuksen vuoden 1998 tammikuun ja lokakuun väliseksi ajaksi. Ottaen huomioon sen, että Yhdistyneiden kansakuntien päätöslauselman 968 (¨oil for food¨) ja sitä seuraavien päätöslauselmien mukaisesti myönnetyn humanitaarisen avun määrä saisi kaiken ECHO:n toimittaman kahdenvälisen avun kaltaisen avun näyttämään vähäiseltä, komissio on kuitenkin tehnyt päätelmän, että ECHO:n toiminta vuonna 1998 pitäisi keskittää ajankohtaisille aloille kuten miinanraivaukseen, missä sen jatkaminen olisi hyödyllistä ja kustannuksiin nähden kannattavaa. 1. Näiltä osin ECHO asettaa miinanraivauksen sekä maamiinojen ja aseellisten selkkausten uhrien tukemisen etusijalle Pohjois-Irakin vuoden 1998 avustussuunnitelmassaan. Irakissa arvioidaan edelleen olevan noin kymmenen miljoonaa jalkaväkimiinaa. Niitä löytyy pääasiassa Iranin vastaisen rajan tuntumasta, erityisesti Suleimaniyahin maakunnasta. Vähän aikaa sitten hyväksyttyyn vuoden 1998 yleissuunnitelmaan kuuluu erityisesti valtiosta riippumattomien järjestöjen toteutettavaksi annettavan 2 miljoonan ecun suuruisen maamiinojen ja aseellisten selkkausten uhrien ohjelman rahoitus. Näihin toimiin kuuluu tuki ensiapuasemille, kirurgiselle keskukselle, leikkauksen jälkeiselle hoidolle ja sosiaaliselle uudelleensopeuttamiselle sekä 250 000 ecun lisäavustus proteesien valmistamiseen. 2. Mikään komission ja (valtiosta riippumattomien kumppanijärjestöjen) Pohjois-Irakin tilanteesta tekemässä selvityksessä ei viittaa siihen, että humanitaarinen tilanne voisi olla äskeisen kurdimaahanmuuttajien ja turvapaikan hakijoiden Länsi-Eurooppaan suuntautuneen virran taustalla oleva ratkaiseva tekijä. Tilanne on hallinnassa elintarvikkeiden ja terveydenhoitotarvikkeiden osalta. Komissio on toisaalta ottanut huomioon sen, että ECHO:n mahdollinen vetäytyminen Pohjois-Irakista saattaa lisätä väestön psykologisia paineita, sillä se tuntee itsensä sekä Ankaran että Bagdadin uhkaamaksi, ja on riippuvainen mutta vielä epävarma siitä, miten YK aikoo toimia. Komissio ottaa myös vakavasti huomioon niiden (sekä jäsenvaltioissa että parlamentissa) esittämän väitteen, jotka pitävät ECHO:n läsnäoloa ja näkyvyyttä yhteisön etuna tällä kriisialueella. Komissio ei edellä olevan kehityksen huomioon ottaen aio keskeyttää ECHO-ohjelmia Pohjois-Irakissa vuonna 1998 ja arvioi tilannetta uudelleen myöhemmin tämän vuoden aikana.